बयानबाजी के बीच अन्ना हजारे हो गए मौन  
अन्ना का यह मौन व्रत तब तक चलेगा, जब तक वह अच्छा न महसूस करने लगेंगे। उन्होंने साफ किया है कि यह किसी व्यक्ति या पार्टी के खिलाफ नहीं है।
समाजसेवी अन्ना हजारे आज से मौन व्रत पर हैं। अन्ना का यह अनिश्चितकालीन मौन व्रत तब तक चलेगा, जब तक वह अच्छा न महसूस करने लगेंगे। मौन व्रत शुरू होने से पहले अन्ना ने साफ कर दिया था कि उनका मौन व्रत किसी व्यक्ति या पार्टी के खिलाफ नहीं है।  अन्ना ने बताया कि अनशन के बाद से उनका स्वास्थ्य ठीक नहीं था, इसलिए वह मौन व्रत कर रहे हैं। साथ ही उन्होंने कहा कि मौन से मन अच्छा रहता है और वे पहले भी मौन व्रत पर जा चुके हैं।  मौन व्रत पर जाने के पहले अन्ना ने आरटीआई पर अपनी राय देते हुए कहा कि कुछ लोग जानबूझकर अधिकारियों को परेशान करने के लिए सूचना के अधिकार का गलत इस्तेमाल करते हैं।